CELEX: E2009P0008
Language: da
Date: 2009-12-02 00:00:00
Title: Sag anlagt den 2. december 2009 af EFTA-Tilsynsmyndigheden mod Island (Sag E-8/09)

14.1.2010   
            
            
               DA
            
            
               Den Europæiske Unions Tidende
            
            
               C 8/26
            
         Sag anlagt den 2. december 2009 af EFTA-Tilsynsmyndigheden mod Island
   (Sag E-8/09)
   2010/C 8/09
   Den 2. december 2009 anlagde EFTA-Tilsynsmyndigheden, repræsenteret af Xavier Lewis og Florence Simonetti som partsrepræsentanter for EFTA-Tilsynsmyndigheden, Rue Belliard 35, 1040 Bruxelles/Brussel, BELGIQUE/BELGIË, sag mod Island ved EFTA-Domstolen.
   EFTA-Tilsynsmyndigheden anmoder EFTA-Domstolen om at fastslå følgende:
   
               1)
            
            
               Republikken Island har ved inden for den foreskrevne frist ikke at have vedtaget eller underrettet Tilsynsmyndigheden om de foranstaltninger, der er nødvendige for at gennemføre den retsakt, der er nævnt i punkt 5 i kapitel III i bilag II til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF om tilnærmelse af medlemsstaternes lovgivning vedrørende elevatorer), som tilpasset EØS-aftalen ved protokol 1 hertil, tilsidesat sine forpligtelser i henhold til ovennævnte retsakt og EØS-aftalens artikel 7
               og
            
         
               2)
            
            
               Republikken Island tilpligtes at betale sagsomkostningerne.
            
         
      Retlige og faktiske omstændigheder samt anbringender:
   
   
               —
            
            
               Denne sag vedrører undladelse af at gennemføre et direktiv om maskiner.
            
         
               —
            
            
               EFTA-Tilsynsmyndigheden anfører, at Island ikke har forelagt nogen oplysninger, der viser, at direktivet om maskiner er blevet gennemført i Islands lovgivning, og at den ikke er i besiddelse af nogen oplysninger, der viser, at Island har truffet de nødvendige foranstaltninger for at gennemføre direktivet.
            
         
               —
            
            
               EFTA-Tilsynsmyndigheden anfører, at Island ikke har bestridt, at det ikke har sat de nødvendige love og administrative bestemmelser i kraft for at efterkomme dette direktiv.